
Kasaysayan ng mundo 


Mula sa Wikipediang Tagalog, ang malayang ensiklopedya 

Para sa kasaysayan ng planetang Daigdig, tingnan ang Kas aysayan ng Daigdig . 

Ang kasaysayan ng mundo, sa popular na salita, ay naglalarawan sa kasaysayan ng tao, mula sa paglitaw 
ng Homo sapiens hanggang sa kasalukuyan na nadetermina mula sa mga nakasulat na tala. Kung kaya't 
tinatawag din itong kasaysayan ng tao o kasaysayang pantao, na sa madalmg sabi ay ang kasaysayan ng 
tao magmula sa pinakamaagang mga kapanahunan hanggang sa kasalukuyan, sa lahat ng mga pook sa 
ibabaw ng Mundo, na nagsisimula sa Panahong Paleolitiko. Hindi kasama rito ang hindi pantaong likas na 
kasaysayan at kasaysayang heolohikal, maliban na lamang dahil sa may kahalagahan ang pagkaapekto ng 
likas na mundo sa buhay ng mga tao. Kabrlang sa kasaysayan ng mundo ang pag-aaral ng nakasulat na mga 
tala o rekord, magmula sinaunang panahon pasulong, pati ang karagdagang kaalamang nakamit magmula sa 
iba pang mga mapagkukunan, katulad ng arkeolohiya. Ang sinaunang naitalang kasaysayan^ ay 
nagsisimula sa pagkaimbento, na hiwa-hiwalay ang pagsisimula sa ilang mga lugar sa Mundo, ng 
pagsusulat, na lumikha sa imprastraktura (saligan at pamamamaraan) para sa nagtatagal at tumpak na 
paglilipat o transmisyon ng mga alaala, at sa ganitong paraan pati na ang pagpapakalat at paglaki ng 
kaalamanJ 2 ^ 3 ^ Subalit, ang mga ugat ng kabihasnan ay umaabot na pabalik sa kapanahunan bago pa ang 
pagsusulat — ang prehistorya (panahon bago ang nakasulat na kasaysayan) ng sangkatauhan. 

Prehistorya 


Sinaunang Tao 

Ang prehistorya ng tao ay nagsimula noong Panahong Paleolitiko, o "Maagang Panahon ng Bato". Sa 
paglaon, noong Panahong Neolitiko (Bagong Panahon ng Bato), dumating ang Rebolusyong Pang- 
agrikultura (sa pagitan ng 8000 at 5000 BCE) sa Matabang Gasuklay, kung saan unang nagsimula ang mga 
tao ng masistemang pagsasaka ng mga halaman at pag-aalaga ng mga hayop^ 4 ^ 5 ^ 6 ^ Lumaganap ang 
agrikultura sa kanugnog na mga rehiyon at umunlad na mag-isa sa iba pang mga lugar, hanggang sa ang 
mga tao ay naninirahan na bilang mga magsasaka sa pamalagiang mga maliliit na mga pamayanan/ 7 ^ Ang 
kaukol na seguridad at tumaas na produktibidad na nailapat ng pagsasaka ay nagpahintulot sa mga 
pamayanan upang kumalat. Lumaki sila na anging lalong tumataas na mas malalaking mga yunit na 
kaalinsabayan ng ebolusyon ng mas mabisa pang mga pamamaraan ng transportasyon. 








Ang sobrang mga pagkain ay nakapagdulot ng paghahati ng mga gawain, ng pagkakaroon ng mga taong 
nasa mataas na uri ng lipunan, at ang pagkakaroon at pag-unlad ng mga lungsod at kasama nito ang 
kabihasnan. Ang lumalaking kasalimuotan ng mga lipunan ng tao ay nangailangan ng mga sitema ng 
pagkukuwenta, na humantong sa pagsusulat.® 


Pag-usbong ng kabihasnan 

Nagkaroon ng mga kabihasnan sa mga pampang ng mga katawan ng sariwang tubig (mga lawa at mga ilog) 
na nakapagbibigay ng buhay. Sa pagsapit ng 3000 BCE, nagsimula sila sa Mesopotamia (ang "lupain na 
nasa pagitan ng mga Ilog Euphrates at Tigris) ng Gitnang Silangan,^ sa mga pampang ng Ilog Nilo ng 
Ehipto/ 10 ^ 11 ^ 12 -' at sa lambak ng Ilog Indus.^ 13 ^ 14 ^ 15 ^ Ang kahalintulad na mga sibilisasyon ay maaaring 
nagsimula at umunlad sa kahabaan ng mga ilog sa Tsina, subalit ang katunayang pang-arkeolohiya para sa 
malawig na pagtatatag na urbano ay hindi gaanong matiyak. 

Sinaunang Kasaysayan 


Partikular ang kasaysayan ng Lumang Mundo (Europa, ngunit pati na rin ang ng Silangang Malapit at 
Hilagang Aprika) ay pangkaraniwang hinahati sa Sinaunang kasaysayan o Kalaunan, magpahanggang sa 
476 CE; ang Gitnang Kapanahunan^ 16 ^ 17 ^ magmula ika-5 hanggang sa ika-15 mga daantaon, kasama ang 
Ginintuang Panahong Islamiko (c. 750 CE - c. 1258 CE) at ang maagang Renasimyento sa Europa; ang 
Maagang Modernong panahon,f 18 ^ magmula ika-15 daantaon hanggang sa hulihan ng ika-18 daantaon, 
kabilang ang Panahon ng Pagpapaliwanag; at ang Panghuling Modernong panahon, magmula sa 
Rebolusyong Industriyal hanggang sa kasalukuyan, kasama ang Kasaysayang Kontemporaryo. 

Sa Europa (at sa mga kasaysayang Kanluranin, ang pagbagsak ng Kanlurang Imperyo ng Roma (476 CE) ay 
pangkaraniwang itinuturing brlang tanda ng wakas ng Sinaunang panahon at siya namang simula ng Gitnang 
Panahon, kung kailan (noong bandang taon ng 1300) nagsimula ang Renasimyentong Europeo^ 19 ^ 20 ^ 
Noong kalagitnaan ng ika-15 daantaon, ang pagkaimbento ni lohannes Gutenberg ng modernong 
paglihmbag/ 21 ' na gumamit ng tipong naigagalaw, ang nagpausad ng rebolusyon ng komunikasyon, na 
tumulong sa pagwawakas ng Gitnang Panahon at nagpasimula sa makabagong kapanahunan at sa 
Himagsikang Pang-aghamJ 22 ' Sa pagsapit ng ika-18 daantaon, ang pagkakaipon ng kaalaman at 
teknolohiya, natatangi na sa Europa, ay umabot sa isang masang kritikal na nagdala ng Rebolusyong 
Industriyal J 23 ' 

Sa ibang mga bahagi ng mundo, katulad ng sinaunang Silangang Malapit^ 24 ^ 25 ^ 21 ^ sinaunang TsinaJ 27 ^ at 
sinaunang India, magkakaiba ang paglaladlad ng mga pangkasaysayang mga guhit ng kapanahunan. Subalit, 
sa pagsapit ng ika-18 daantaon, dahil sa malaganap na pandaigdigang kalakalan at kolonisasyon, ang 
kasaysayan ng karamihan sa mga kabihasnan ng mundo ay naging mahigpit ang pagkakatali sa bawat isa. Sa 
loob ng huling ikaapat na bahagi ng milenyo, tumulin ang paglaki ng kaalaman, teknolohiya, komersiyo, at 
ng potensiyal na pagiging mapangwasak ng digmaan, na lumikha ng mga pagkakataon at panganib na 
kasalukuyang humaharap sa mga pamayanan ng tao na naninirahan sa mundoJ 28 ^ 29 ' 

